**Oranmore** (irsk: *Órán Mór' eller 'Úarán Mór*) er en landsby i grevskapet Galway i Irland. Den er en forstad til Galway by, og består av en kombinasjon av en tradisjonell irsk landsby og moderne boligområder. Oranmore er også navnet på det verdslige sognet og det katolske prestegjeldet som byen ligger i. Den ligger 9 km øst for Galway by i utkanten av Oranmorebukten, et innløp av bukten Galway Bay. I henhold til folketellingen i 2016 har byen en befolkningen på 4 990 innbyggere.

Viktigste næringsvei har tradisjonelt vært landbruk, men på slutten av 1900-tallet begynte turisme, produksjonsvirksomhet og logistikk å ta over. Det ligger flere industriområder ved byen. Galway Bay Sailing Club holder til i Rinville i Oranmore. I 1916 var Oranmore et av de få steder utenfor Dublin hvor det forekom en større aksjon under påskeopprøret. Liam Mellows ledet en stor gruppe som angrep politistasjoner i Oranmore og Clarinbridge, men angrepene ble raskt slått tilbake.

Etymologi
---------

Oranmore er anglifiseringen av *Uarán Mór / Órán Mór*. Den første skriftlige nedtegnelsen av Oranmore er i *Annalene av de fire mesterne* som ble ferdigstilt på 1600-tallet. Byen ble opprinnelig kalt *Fuarán Mór*, som betyr «stor vår» på irsk. Navnet henviser til en kilde nordvest for hovedlandsbyen.

Historie
--------

### Forhistorie

Oranmore på 1990-tallet
Det er avdekket bevis på forhistorisk bosetning i området rundt Oranmore, blant annet en rekke steder som i irsk arkeologi har gitt betegnelsen *fulacht fiadh*. Det henviser til brente hauger, lavtliggende og ofte i form av en hestesko, og som stammer fra bronsealderen. Ved Oranmore er det avdekket ved Frenchfort, ringborg ved Rinn og en megalittisk struktur ved Garraun South. Griffith's Valuation, en grense- og landvurderingsundersøkelse av Irland som ble fullført i 1868, viser til flere slike strukturer (noen ganger i daglig tale og samlet kjent som eventyrborger) i området.

Middelalderen
-------------

Ruinen av en katolsk kirke fra middelalderen er en av de eldste bygningene i byen Oranmore. Den nordlige veggen utgjør en del av innhegningen som omfatter kirken og dens kirkegård. Kirken antas å dateres til 1200-tallet. Hvis det er korrekt, betyr dette at det ble bygget ikke senere enn halvannet århundre etter den første anglo-normanniske invasjonen i 1169 e.Kr.

Oranmores offentlige bibliotek er i den avvigslet bygningen til den tidligere kirken St Mary's.
De eksisterende restene måler omtrent 32 fot ganger 72 fot, men det er bevis på at kirken var større på en tid. Noen gravmerker på den tilstøtende kirkegården har ikke noe navn eller dato. Andre graver er merket med deler av de falne kirkeveggene. Den eldste gravsteinen, med en datoinnskrift som kan skjednes, er et keltisk kors datert 1661. Den står ikke lenger på sin opprinnelige plassering, men ligger i stedet oppå en annen, nyere steinhelle.

Det er en inngjerdet seksjon innenfor kirkegården som er avsatt til den katolske institusjonen Søstre av presentasjonen av den salige jomfru Maria, en orden av lærersøstre som etablerte et kloster i Oranmore i 1861. Noen begravelser fant sted innenfor de ødelagte murene til selve kirken.

### Festningen Oranmore Castle

Oranmore Castle er et tårnhus som opprinnelig ble assosiert med den normanniske Clanricarde-familien. Det ble bygget en gang på 1400-tallet, angivelig på stedet for en tidligere borgstruktur.

Kjente personer fra Oranmore
----------------------------

* Joseph Henry Blake, adelsmann og sosialist, vokste opp på den nærliggende eiendommen i Treanlaur, Maree.
* Thomas Nicholas Redington, irsk politiker ble født her.
* Joe Howley, irsk nasjonalist involvert i kampen for irsk uavhengighet, ble drept av britene i desember 1920. En statue står i Oranmore til ære for ham.
* Bill King, verdensomspennende sjømann og eier av Oranmore Castle.
* Nicola Coughlan, irsk skuespiller med hovedrollen som «Clare» i *Derry Girls* og «Penelope» i *Familien Bridgerton*.

Referanser
----------

1. 1 2   «Órán Mór / Oranmore» (se scanned records). *Placenames Database of Ireland*
2. ↑  «Sapmap Area - Settlements - Oranmore» Arkivert 28. januar 2022 hos Wayback Machine.. Census 2016. *CSO*
3. ↑  «Ordnance Survey Letters of Galway» Arkivert 3. mars 2016 hos Wayback Machine. *Places.galwaylibrary.ie*
4. ↑  Brinley, Lanting (1990): «The dating of fulachta fiadh», *Burned Offerings*, Wordwell, s. 55-56.
5. ↑  «The enigmatic fulacht fiadh or burnt mound», *Irish Archaeology* 3. juli 2012
6. ↑   «Recorded Monuments Protected under Section 12 of the National Monuments Act - County Galway» (PDF). *Archaeology.ie*. Office of Public Works. 1997
7. ↑  Hawkes, Alan (2018): «The Archaeology of Prehistoric Burnt Mounds in Ireland» (PDF), Archaeopress Archaeology
8. 1 2 3   *Memories in Stone - A Survey of the Old Graveyard - Oranmore*. Oranmore Heritage. 2010.
9. ↑   «Medieval Graveyard», *Galway County Heritage Office*
10. ↑   Oranmore Castle - History, *Oranmorecastle.com*. Arkivert fra originalen den 5. november 2020
11. ↑   «Wartime submarine commander and adventurer turns 100», *Galway City Tribune* 25. juni 2010. Arkivert fra originalen den 3. mars 2012.
12. ↑  «Derry Girls», *IMDB*
13. ↑  «Familien Bridgerton», *IMDB*

Eksterne lenker
---------------

* (en) Oranmore – kategori av bilder, video eller lyd på Commons Rediger på Wikidata
* Oranmores nettsted

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |